Յիշեցնենք, որ դեռեւս երկրորդ հեռուստաբանավէճի աւարտից յետոյ, նախագահ Ռոհանիի խորհրդականները խոստացել էին, որ նա երրորդ հեռուստաբանավէճում փոխելու է մարտավարութիւնը՝ փորձելով դառնալ խաղի կանոնների թելադրողը: Սակայն, ինչպէս ընդունւած է ասել շաբաթն ուրբաթից շուտ է վրայ հասել: Չսպասելով երրորդ հեռուստաբանավէճին Ռոհանին անցել է գործի, յստակօրէն թիրախաւորելով սոցիալ-տնտեսական եւ քաղաքական այն խնդիրները, որոնք հասարակութեան կողմից կարող են ընկալւել որպէս իր մրցակիցների, իսկ աւելի որոշակի՝ հիմանական ախոյեանի՝ Էբրահիմ Ռէյիսիի այսպէս կոչւած «աքիլեսեան գարշապար»-ը: Նրա նշանակէտում յայտնւել են հէնց այդ թոյլ կէտերը: